ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
28 ก.ย. 2558

สรุปตลาดภาคเช้า  
ตลาดภาคเช้าปิดปรับตัวลดลง ในทิศทางเดียวกันกับตลาดรอบบ้าน โดยได้แรงกดดันจากการรายงานกำไรของบริษัทเอกชนจีนที่อ่อนแอ และโมเมนตัมลบจากตลาดหุ้นญี่ปุ่นซึ่งปรับตัวลดลงจากค่าเงินที่แข็งค่า ประกอบกับความกังวลต่อการขายหุ้นของกระทรวงการคลัง
แนวโน้ม ภาคบ่าย
ประเมินดัชนีมีแนวโน้มปรับตัวลดลง แม้ว่าความกังวลต่อการขายหุ้นของกระทรวงการคลังจะหมดไป แต่ด้วยตัวเลขส่งออกเดือน ส.ค.ยังอ่อนแอ จะทำให้มุมมองต่อค่าเงินบาทแย่ลง และประเมินว่าจะมีแรงขายจากนักลงทุนต่างชาติออกมาต่อเนื่อง กลยุทธ์การลงทุน แนะนำตั้งรับลึก รอสะสมหุ้นกลุ่มรับเหมาก่อสร้างและ ICT ซึ่งมีประเด็นเม็ดเงินกระตุ้นเศรษฐกิจจากภาครัฐรออยู่
 
วิเคราะห์ทางเทคนิค
CEI  ราคาปิด 1.09 บาท
แนวรับ 1.06 บาท           แนวต้าน 1.12, 1.16 บาท
แนว cut loss หากใกล้จะหลุด 1.05 บาท
กราฟ CEI สร้างรูปแบบ Morning star ในแท่งเทียน ขณะที่เครื่องมือระยะสั้นเริ่มโค้งตัวขึ้นเล็กน้อย เป็นการก่อตัวสำหรับ buy signal ที่จะเกิดขึ้นเมื่อราคาผ่าน 1.12 บาท โดยหากผ่านตรงนี้จะพลิกฟื้นราคาหุ้นกลับขึ้นมา แนะนำเก็งกำไร และมีวินัยการ cut loss
 
BSBM  ราคาปิด 1.04 บาท
แนวรับ 1.02 บาท           แนวต้าน  1.12 บาท
แนว cut loss หากใกล้จะหลุด 1.00 บาท
กราฟ BSBM ดีดตัวขึ้นแบบ Engulfing ในแท่งเทียน หลังจากปรับตัวลงมากว่า 1 สัปดาห์ โดยเครื่องมือระยะสั้นเกิดการ rebound และจะทำให้ราคาหุ้นเด้งตัวขึ้นตาม หากเด้งสูงขึ้นเหนือ 1.07จะยิ่งดี แตกหากหลุดแนว 1 บาท จะยกเลิกสัญญาญบวก  แนะนำเก็งกำไร
 
เด็กแนว
AJD  พระเอกตัวจริง ผู้บริหารยกทัพบุกจีนตั้งแต่สัปดาห์ก่อนสรุปการเจรจาร่วมทุนกับบริษัท YTO ซึ่งเป็นลูกของ Alibaba หนี่งในบริษัทยักษ์ใหญ่ที่เจ้าของคือเฮียหม่า  จากข่าวที่บริษัทเคยประกาศก่อนหน้านี้ว่าจะมีการจัดตั้งบริษัทร่วมทุนกัน เพื่อทำธุรกิจ Logistic ขนส่งสินค้าที่ค้าขายผ่าน E-commerce ของกลุ่ม Alibaba โดยจะได้ข้อสรุปภายในปีนี้    จึงมีความเป็นไปได้ว่าการเจรจาน่าจะบรรลุผล  หากมีการเซ็นต์ตั้งบริษัทใหม่ขึ้นมาคาดว่าทั้งคู่ถือหุ้นคนละครึ่ง  เมื่อเสร็จสิ้นบริษัทดังกล่าวจะเป็นผู้ขนส่งสินค้าจากคำสั่งซื้อของลูกค้าผ่านระบบสั่งสินค้าอินเตอร์เนทของ Alibaba  จัดส่งให้ลูกค้าที่สั่งของทั้งในไทย และจีน อันนี้ถือว่าใหญ่โตมโหฬาร และจะกดดันให้การขายของต่างๆ ผ่านระบบนี้ในไทยของเจ้าเดิมๆได้รับความกระทบกระเทือนไม่ใช่น้อย เนื่องจากเผชิญกับยักษ์ใหญ่ระดับโลกที่มีสินค้าหลายแสนรายการ มีอำนาจต่อรองที่เหนือกว่าและมีระบบเครือข่ายรวมถึงทุนที่สูงกว่า รายได้นั้นอาจจะสูงถึง 2 หมื่นล้านบาทต่อปี ซึ่งหมายความว่า AJD จะมีรายได้กึ่งหนึ่งเกิดจากธุรกรรมนี้ ยังไม่นับรวมยอดขายเครื่องไฟฟ้าที่มีลูกค้าต่างประเทศสั่งซื้อเพิ่มเติมอีก เพราะสินค้า AJ จะถูกเข้าไปในระบบของ Alibaba นั่นเอง  งานนี้คืองานช้างยักษ์ และอาจพลิกโฉมพระเอกจากที่ผลประกอบการขายตัวน้อย กลายเป็นก้าวกระโดดฝุดๆ อย่างรวดเร็ว  นี่ยังไม่นับรวมรายได้จากตู้เติมเงิน และอย่างอื่นอีกนะ 
กราฟของ AJD นั้นรักษาระดับแถวนี้มา 3 สัปดาห์แล้ว และหากผ่าน 1.80 บาทขึ้นไป จะกระชากตัวอย่างเร็วไปปิด gap ที่ 2 บาท และจะทำให้ฐานราคาหุ้นยกไปอีกระดับหนึ่งแล้ว ผู้ที่เข้าเล่นต้องตระหนักในความเสี่ยง ทั้งการแกว่งตัว และด้านผลประกอบการที่กว่าจะทราบความจริงก็ต้องรอสิ้น Q4 แต่ถือว่าเป็นหุ้นร้อนตัวหนึ่งที่น่าสนใจกว่าใคร